কমলা দ্বীপ
কমলা দ্বীপ (চীনা: 桔子洲 or 橘子洲; ফিনিন: Júzi Zhōu) হল চীনের, হুনান প্রদেশের চাংশার শিয়াং নদীতে অবস্থিত একটি দ্বীপ। দ্বীপটি জু দ্বীপ (桔洲 or 橘洲; Júzhōu; "Orange Isle") এবং শুইলু দ্বীপ (সরলীকৃত চীনা: 水陆洲; প্রথাগত চীনা: 水陸洲; ফিনিন: Shuǐlù Zhōu; আক্ষরিক: "উভচর দ্বীপ") নামেও পরিচিত। শিয়াং নদীর কেন্দ্রে অবস্থিত এই নদী দ্বীপটি একটি দীর্ঘ এবং সরু বালুচর। এর দৈর্ঘ্য ৫ কিলোমিটার (৩.১ মা), প্রস্থ ৪০ থেকে ১৪০ মিটার (১৩০ থেকে ৪৬০ ফু) এবং মোট আয়তন ৩,৭০,৯০০ বর্গমিটার (৯১.৬৪ একর)। ২০০১ সালে, কমলা দ্বীপটি চাংশা ইউয়েলু মাউন্টেন পর্যটন এলাকার একটি মনোরম স্থান হয়ে ওঠে। এটি একটি জাতীয় AAAAA (5A) পর্যায়ের আকর্ষণস্থল ছিল এবং একটি জাতীয় দর্শনীয় স্থান। ৩ আগস্ট ২০১৬ সালে, জাতীয় পর্যটন প্রশাসন কমলা দ্বীপকে গুরুতর সুরক্ষা ঝুঁকি, দুর্বল স্যানিটেশন, পর্যটন পরিষেবা কার্যক্রমে মারাত্মক অবক্ষয় এবং নিয়ন্ত্রণহীন ব্যবস্থাপনার কারণে 5A পর্যটন অঞ্চলের যোগ্যতা প্রত্যাহারের ঘোষণা দেয়। ১৮ ডিসেম্বর ২০১৭ সালে, জাতীয় পর্যটন সম্পদ পরিকল্পনা এবং উন্নয়ন মানের মূল্যায়ন কমিটি একটি বিশেষজ্ঞ গ্রুপ পর্যালোচনার জন্য প্রেরণ করে এবং কমলা দ্বীপকে পর্যটন অঞ্চল 5A যোগ্যতার জন্য পুনরায় বিবেচনা করে।